Ski-VM 2019

Ski-VM 2019 ble arrangert i Seefeld i Tirol i Østerrike fra 20. februar til 3. mars 2019. Dette var andre gang Seefeld arrangerte VM på ski i nordiske grener, byen arrangerte også Ski-VM 1985.

Det ble konkurrert i 22 øvelser, av disse var det 9 lagøvelser. Norge tok 25 av 66 medaljer, mens Tyskland tok 9 og Sverige 5 medaljer. Therese Johaug ble den mestvinnende utøveren med 4 medaljer. Markus Eisenbichler og Johannes Høsflot Klæbo tok 3 medaljer hver.

For første gang ble det arrangert verdensmesterskap i lagkonkurranse i skihopping for kvinner.

Dårlige værforhold med skiftende vind og snøvær som ga tung, våt snø påvirket normalbakke-rennet for menn. Dawid Kubacki gjorde et dårlig første hopp og lå på 27.-plass, 19,2 poeng bak Ryōyū Kobayashi som ledet etter første omgang. Kubacki fikk til et langt og godt hopp i 2. omgang, og mens forholdene ble bare vanskeligere og tyngre, feilet den ene hopperen etter den andre med sine finalehopp. Lederen etter første omgang, Kobayashi, fikk også problemer og endte på 14.-plass mens Kubacki ble verdensmester. Rennet ble kalt «et bingorenn» og både skihopperen Daniel-André Tande og TV-kommentator og tidligere skihopper Johan Remen Evensen mente rennet var «en skandale». 

Mesterskapet ble også preget av en dopingsak som involverte flere utøvere og ledere både fra vertsnasjonen Østerrike og andre land. Det østerrikske politiet ledet etterforskningen med betegnelsen Operasjon Årelating, et samarbeide med tysk politi som skulle avsløre et omfattende internasjonalt dopingnettverk. Politiet i Tyskland og Østerrike aksjonerte på 17 steder i de to landene samtidig og tysk politi pågrep blant andre idrettslegen Mark Schmidt. I Østerrike ble det gjennomført en razzia på Hotel Bergland i Seefeld, hvor utøvere ble avslørt på fersk gjerning under gjennomføring av bloddoping. På en pressekonferanse i Innsbruck informerte østerriksk politi om at fem langrennsløpere – to fra Østerrike, to fra Estland og en fra Kasakhstan – var arrestert, men ville ikke gå ut med navn. Østerrikerne Dominik Baldauf og Max Hauke, estlenderne Andreas Veerpalu og Karel Tammjärv samt kasakhstaneren Aleksej Poltoranin stilte ikke til start på 15 km klassisk samme dag og det ble senere bekreftet at det var disse fem utøverne som var arrestert.

Arrangørby
Seefeld ble tildelt mesterskapet under den 49. FIS-kongressen i Barcelona i Spania 5. juni 2014 i konkurranse med Oberstdorf i Tyskland, Planica i Slovenia og Almaty i Kasakhstan.

Stadion og arenaer 
Alle klokkeslett er i sentraleuropeisk tid, lokal tid i Østerrike (UTC+01.00).

Program 

Øvelser i kursiv var kvalifiseringer hvor det ikke var utdeling av medaljer.

Medaljevinnere

Langrenn

Menn

Kvinner

Skihopping

Menn

Kvinner

Mikslag

Kombinert

Medaljestatistikk

Nasjoner

Langrenn

Skihopping

Kombinert

Beste utøvere

Norges tropp 
Norges Skiforbund publiserte den komplette norske troppen på sitt nettsted 18. februar 2019.

Kombinert 
21. januar tok Norges Skiforbund ut fire utøvere, og ifølge sportssjef Ivar Stuan var «alle medaljekandidater i VM». Magnus Krog fikk den femte og siste plassen på laget 27. januar, etter en 2.-plass under verdenscuprennet i Granåsen.

Langrenn 
2. februar tok Norges Skiforbund ut 18 utøvere, ti kvinner og åtte menn, med et supplerende VM-uttak etter verdenscuprennene i Lahtis. Landslagssjef Vidar Løfshus tok ut fire nye utøvere 12. februar; Mari Eide og Finn-Hågen Krogh kom inn på sprintlaget, med Ane Appelkvist Stenseth og Eirik Brandsdal som reserver. 18. februar ble den endelige troppen bekreftet med totalt 24 utøvere, tolv kvinner og tolv menn, som inkluderte de hjemmeværende reservene Martin Løwstrøm Nyenget og Sondre Turvoll Fossli.

Skihopping 
17. februar tok Norges Skiforbund ut fire kvinnelige utøvere «med store ambisjoner», ifølge landslagssjef Christian Meyer. Karoline Røstad fra Skogn Idrettslag og Pernille Kvernmo fra Steinkjer Skiklubb kjempet om reserveplassen under kontinentalcuprennene i Brotterode, en plass Røstad fikk etter 9.-plass og 13.-plass.

18. februar tok Norges Skiforbund ut fem herreutøvere og landslagssjef Alexander Stöckl valgte juniorverdensmester Thomas Aasen Markeng som erstatter for den skadede landslagshopperen Daniel-André Tande.

Referanser

Eksterne lenker 
  
 Ski-VM 2019, Program hos VG.no
 Program, Ski-VM 2019 hos Nettavisen
 Offisielle resultater, langrenn hos fis-ski.com
 Offisielle resultater, skihopping hos fis-ski.com
 Offisielle resultater, kombinert hos fis-ski.com

Kilder